In Indore, India, Police and doctors are injecting coronavirus positive blood in Muslims.
وشواس نیوز نے اپنی پڑتال میں پایا کہ اندور کے نام سے پھیلائے جا رہے یہ تمام دعوےٰ بےبنیاد اور غلط ہیں۔ اندور کے ایس پی سورج ورمہ نے واٹس ایپ فارورڈ میں کئے جا رہے دعووں کو فرضی بتایا ہے۔, فیس بک پر صارف ’انیس شمیم احمد ندوی‘ نے ایک پوسٹ شیئر کی جس میں لکھا ہے، ’’پورا ضرور پڑھیں اور آگے فارورڈ کریں۔ بہت بڑی سازش ہے کورونا کے نام پر مسلم بستیوں سے مسلمانوں کو جانچ کے بہانے سے لے جایا جا رہا ہے اور لے جا کر پوزیٹو رپورٹ بنا کر آسولیشن میں رکھ رہے اسپتال میں نہیں کہیں اور لے جا کر انجیکشن لگا رہے ہیں کورونا وائرس پازیٹو بلڈ کے۔ اور اندور میں اتنی بڑی عابادی ہے لیکن صرف مسلمانوں کے ہی نام کیوں آرہے کیوں کہ انہیں پتہ ہے مسلمان کو ڈرا دو بس اور لے جاؤ کورونا کے نام پر پھسا کر نپٹا رہے ہیں۔ ابھی خبر ملی ہے میرے رشتہ دار ڈاکٹر ہیں انہوں نے بتایا کہ پوزیٹو کر کے جب انسان مرنے کی حالت میں آجاتا ہے تو اسے زہر کا انجیکشن دے کر کورونا سے موت کی وجہ بتا کر پھیکا جا رہا ہے۔ سنبھل جاؤ اگر کوئی آپ کے علاقہ میں آتا ہے ڈاکٹر یا پولیس والا تو اس کو کہنا یہیں جانچ کر یہیں رپورٹ لے کر آ اگر پازیٹو نکلے تو اپنے آپ گھر کے کمرے میں بند کر لیں گے۔ آسولیٹ کر لیں گے اپنے آپ کو اور کوئی کتنا ہی بولے جانا نہیں اللہ کے واسطے۔ غور سے پڑھیں۔ مکمل پڑھیں۔ اور زیادہ سے زیادہ لوگوں کے ساتھ شیئر کریں‘‘۔, ہم نے پایا کہ اس فرضی کو فیس بک پر دیگر صارفین بھی شایئر کر رہے ہیں۔, واٹس ایپ اور فیس بک پر پھیلائے جا رہے اس میسج کی حقیقت جاننے کے لئے ہم نے سب سے پہلے الگ الگ کی ورڈس ڈال کر نیوز سرچ کیا، لیکن ہمارے ہاتھ کوئی بھی ایسی خبر نہیں لگی جو اس فارورڈ میسج سے ملتی جلتی بھی ہو۔, وائرل دعویٰ کے مطابق، اندور میں صرف مسلمانوں کے ہی کورونا وائرس پازیٹو کیس آرہے ہیں۔ اس بات کی حقیقت جاننے کے لئے ہم وزارت صحت اور خاندانی بہبود کی ویب سائٹ ایم او ایچ ایف ڈبلو ڈاٹ گیو ڈاٹ ان پر گئے۔ وہاں موجود اعداد و شمار کے مطابق، مدھیہ پردیش میں اب تک 104 کورونا وائرس متاثرین کے معاملہ سامنے آئے ہیں اور 6 لوگوں کی موت ہوئی ہے۔ وزارت کی ویب سائٹ پر ہمیں کہیں بھی مریض کی شناخت سے منسلک کوئی بھی معلومات شائع ہوئی نہیں نظر آئی۔, اب یہ تو واضح ہو چکا تھا کہ مریضوں کی اعداد و شمار مذہب کی بنیاد پر نہیں ہوتی ہے، لیکن وائرل میسج کے دوسرے دعویٰ کی تفتیش باقی تھی۔ اس میں دعویٰ کیا گیا ہے، ’’اندوں میں مسلم بستیوں میں مسلمانوں کو جانچ کے لئے لے جایا جا رہا ہے اور لے جاکر فرضی پازیٹو رپورٹ بنا کر آئسولیشن میں رکھ رہے ہیں۔ اسپتال میں نہیں کہیں اور لے جا کر انجیکشن لگا رہے ہیں کورونا وائرس پازیٹو بلڈ کے‘‘۔, اس دعویٰ کی پڑتال کے لئے ہم نے اندور ایسٹ کے سپرنٹیڈنٹ آف پولیس یوسف قوریشی سے بات کی اور ان کے ساتھ وائرل میسج شیئر کیا۔ انہوں نے اس میسج کو پوری طرح سے فرضی بتایا۔, وشواس نیوز نے اندور کے ایس پی سورج ورمہ سے بھی بات کی اور ان کے ساتھ وائرل کئے جا رہے میسج کو شیئر کیا جس پر انہوں نے کہا کہ، ’’یہ وائرل میسج فرضی ہے۔ لوگوں کو گمراہ کرنے کے مقصد سے یہ سب پھیلایا جا رہا ہے۔ گزشتہ روز بھی ہم نے ایک فرضی خبر کے خلاف کاروائی کی ہے۔ اندور کے نام سے کئے جا رہے تمام دعویٰ بالکل غلط اور بے بنیاد ہیں‘‘۔, اب باری تھی اس فرضی پوسٹ کو پھیلانے والے فیس بک پیج کی سوشل اسکیننگ کرنے کی۔ ہم نے پایا کہ اس پیج سے ایک مخصوص آئڈیولاجی کی جانب متوجہ پوسٹ کو شیئر کیا جاتا ہے۔ علاوہ ازیں مذکورہ پیج کو 24 لوگ فالوو کرتے ہیں۔, نتیجہ:\r\n\r\n \r\nوشواس نیوز نے پایا کہ نہ ہی اندور میں مسلمانوں کو کورونا وائرس پازیٹو بلڈ کے انجیکشن لگائے جا رہے ہیں اور نہ ہی حکومت ہند یا مدھیہ پردیش کی ریاستی حکومت کی جانب سے کورونا وائرس کے مریضوں کے مذہب کا اعداد و شمار جاری کیا گیا ہے۔ تو یہ کہنا بھی بےبنیاد ہے کہ اندور میں سب سے زیادہ مسلمانوں کے کورونا وائرس پازیٹو معاملہ پائے جا رہے ہیں۔ وشواس نیوز کی پڑتا میں تمام دعوےٰ فرضی ثابت ہوتے ہیں۔, سب کو بتائیں، سچ جاننا آپ کا حق ہے۔ اگر آپ کو ایسے کسی بھی میسج یا افواہ پر شبہ ہے جس کا اثر معاشرے، ملک یا آپ پر ہو سکتا ہے تو ہمیں بتائیں۔ آپ نیچے دئے گئے کسی بھی ذرائع ابلاغ کے ذریعہ معلومات بھیج سکتے ہیں۔, فیکٹ چیکنگ صحافت، کارپوریٹ اور سیاست کے اختیار سے آزاد رہتے ہوئے حقیقت کا جائزہ لینے والی صحافت جو، عوام کے تعاون سے ہی ممکن ہے۔ جعلی خبروں اور غلط معلومات کے خلاف ہماری لڑائی میں ہماری مدد کریں۔ برائے مہربانی عطیہ کریں۔, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
فیکٹ چیک: اندور میں مسلمانوں کو کورونا وائرس پازیٹو کے انجیکشن لگانے کا دعویٰ غلط - Vishvas News